cyanic-selkie/wikianc huggingface dataset:
लालबाबु राउत
व्यक्तिगत जीवन
राउत नेपालको संविधान सभा निर्वाचन २०७० मा मधेशी जनअधिकार फोरमको सामानुपातिक सदस्यको रूपमा संविधान सभा सदस्यको रूपमा निर्वाचित हुनुभन्दा पहिले केही वर्षको लागि वीरगंजको ठाकुरराम बहुमुखी क्याम्पसमा अध्यापन गराइरहेका थिए।
सिलटिमुर
सिलटिमुर नेपालमा पाइने एक प्रकारको रूख हो। यो पतझडवर्गको वनस्पति हो। यसलाई डालेघाँसको रूपमा पनि प्रयोग गरिन्छ।
सात गाउँले जात्रा
सात गाउँले जात्रा काठमाडौँको दक्षिण पश्चिम क्षेत्रमा रहेको चन्द्रागिरी नगरपालिका र कीर्तिपुर नगरपालिका क्षेत्र भित्र रहेका केही गाउँहरूमा प्रत्येक वर्ष मनाइन्छ। यो जात्राको पुरानो नाम 'बखुमल:' तथा 'बखुमद:' भएता पनि पछिल्लो समयमा यस जात्रालाई नेपाली नामाकरण गरि 'सात गाउँले जात्रा' भन्ने गरेको छ। 'सात गाउँ' नेपाल भाषा शब्द 'न्हय्‌गां' बाट आएको हो जसको अर्थ सात गाउँ हुन्छ। एकै समय, एउटै जात्रा सात गाउँमा मनाइने भएकाले यसलाई न्हय्‌गां जात्रा भन्ने गरिन्छ। काठमाडौंको दक्षिण पश्चिममा कीर्तिपुर, पाँगा, नगाउँ, ल्होँखा: (ल्ह्वःकोट), बोसीगाउँ, सतुङ्गल र मच्छेगाउँमा बस्नेहरूलाई सात गाउँले भन्ने गरिएको छ। यो जात्रा नगरपालिका क्षेत्रका सात स्थानमा पटकपटक गरेर मनाइन्छ। पछिल्लो ३ दशक यता नैकाप समेत यस जात्रामा सहभागी भएको छ। बखु (विष्णुदेवी मन्दिर परिसर)मा सबै गाउँको देवी देवता ल्याई हर्षोल्लासका साथ यो जात्रा मनाइन्छ। बखुको विष्णु देवीलाई आमा मानिन्छ भने त्यहाँ ल्याइने बोसीगाउँ, ल्होँखा:, सतुङ्गल र मच्छेगाउँको देवी देवतालाई उस्को सन्तानको रूपमा लिइन्छ।
इतिहास
मल्ल कालदेखि नै नगरक्षेत्रमा सात गाउँले जात्रा 'लाखेपा' मनाउने गरिन्छ। मल्लकालमा एक राजकुमार कीर्तिपुरमा बास बस्न आउँदा लाखेपा नामको दैत्यसँग झगडा गरि राजकुमारले उक्त क्षेत्रबाट हटाएपछि स्थानीय जनताले खुसियाली मनाएको किम्वदन्ती छ। मङ्सिर शुक्ल चतुर्थीका दिनदेखि लाग्ने यो जात्रा कीर्तिपुर र यस आसपासका सात गाउँमा सात दिन सम्म लाग्छ।
खाम भाषा
खाम भाषा नेपालका मगर जातीले बोल्ने एक भाषा हो । मगरहरूका भाषा धेरै प्रकारका हुन्छन् । अलग अलग ठाउँका मगरहरूले अलग अलग भाषा बोल्दछन। मध्यमाञ्चल तिरका मगरहरू भिरकोटे भाषा बोल्छन जसलाई मगर भाषा पनि भनिन्छ । रोल्पा, रुकुम, जाजरकोट, दैलेख तिरका मगरहरूले खाम भाषा बोल्छन् । मगरहरू दुई थरिका हुन्छन् एक १८ पंथी र अर्को १२ पंथी। १२ पंथीहरूले भिरकोटे मगर भाषा बोल्छन । कसैले ढुट खाम तथा काइके खाम बोल्छन् भने कसैले नेपाली भाषा नै बोल्छन । १८ पंथीहरूले खाम भाषा बोल्छन। खाम भाषा बोल्ने मगरको उद्गम शेषखोलाबाट भएकोले यीनलाई कतै कतै "शेषी मगर" पनि भनेको सुनिन्छ ।
परिचय
नेपाल विभिन्न जात जाती र भेष भाषाले भरिएको एउटा बहुल संस्कृतिको देश हो । नेपालमा भएका विभिन्न जातीहरू मध्य मगर समुदाय एउटा प्रमुख जाती हो र मगर जाती आदिबासी जनजाती समूहमा पर्दछ । साथै यो जाती आदिबासी जनजाती समुहको सबै भन्दा ठुलो जन संख्या भएको जाती पनि हो । अन्य जातीहरूको आफ्नै भाषा र भेष भुषा भए झैँ मगरहरूको पनि आफ्नै भाषा, भेष तथा परम्परा छ । मगरहरूले बोल्ने मातृ भाषालाई अठार मगरात र बाह्र मगरात गरी दुई समुहमा विभाजन गरिएको छ। बाह्र मगरात अन्तर्गतका पाल्पा, तनहुँ तथा स्याङ्जा जिल्लामा बोलिने मगर भाषालाई मगर ढुट भनिन्छ भने अठार मगरातमा बोलिने मगर भाषालाई खाम र काईके गरी दुई भागमा बाडिएको छ । डोल्पाको ताराकोट आसपासमा बोलिने मगर भाषालाई काइके भाषा भनिन्छ भने रुकुम, रोल्पा र बाग्लुङतिरका मगरहरूले बोल्ने मगर भाषालाई खाम भाषा भनिन्छ । खाम भाषा विशेष गरी रोल्पाको उत्तर खण्ड, रुकुमको पूर्वी खण्ड र बागलुङ्गको पश्चीमी भेकमा बस्ने बुढा, घर्ति, पुन र रोका मगरहरूले बोल्ने गरेता पनि यस क्षेत्रका मगरहरूसँग मिसिएर बसोबास गर्ने अन्य जातिहरूले पनि यही भाषा नै बोल्ने गर्दछन । यस खाम भाषालाई पनि भाषाविदहरूले स्थानीय अनुसार पर्वते (पश्चिमे र पूर्बे), गमाले, मताले र शेशी गरी पाँच क्षेत्रमा खण्डिकरण गरेकाछन् । यी क्षेत्रीय भाषाहरू एक आपसमा भने त्यती धेरै मेल नखाने भएकोले शेशीले गमालेको, गमालेले पर्वतेको र पर्वतेले शेशीको भाषा धेरथोर बुझेता पनि पुरै बुझ्न भने धौ धौ पर्छ । गमाले खाम रोल्पाको पूर्वी पुछार र प्युठानको उत्तरी पुछारका केही गाउँहरूमा बोलिन्छ, भने शेशी खाम रोल्पाको दक्षिण पश्चिम भेकका केही गाउँहरूमा बोलिन्छ जसलाई "शेषी खाम" भनेर पनि चिनिन्छ । मताले खाम चाँही रोल्पाको उत्तर पश्चिम र रुकुमको दक्षिण पश्चिमका केही गाउँहरूमा बोलिन्छ । मताले खाम पर्वते खाम सँग धेरै मात्रामा मिल्दोजुल्दो छ । पर्वते खाम भने यी अन्य खामको तुलनामा बृहत रूपले रुकुमको सम्पूर्ण पूर्वी भेक, रोल्पाको सम्पूर्ण उत्तरी भेक र बाग्लुङको पश्चीमी भेकका मगरहरूले बोल्दछन् । बागलुङ्गको निसी, भुजी तिर बोलिने पूर्बे पर्वते खाम रुकुम रोल्पामा बोलिने पश्न्चिमे पर्वते खाम भन्दा केही फरक भएता पनि धेरै हदसम्म मिल्दो जुल्दो छ । गाउँ र ठाउँ अनुसार खाम भाषाका केही शब्दहरूमा पनि केही भिन्नता पाईन्छ जस्तै: गहुँलाई तक गाउँमा "ताम" भनिन्छ भने लुगुम तथा अन्य गाउँहरूमा "पिमा" भनिन्छ, त्यस्तै गरी जुत्तालाई थबाङमा "पनै" भनिन्छ भने लुगुम तथा अन्य गाउँहरूमा "पो:ला" भनिन्छ । यसरी बोलिने केही शब्दहरूमा स्थानिय रूपमा केही मात्रामा मात्र फरकता पाईन्छ तर समग्रमा एकै खाले हुन्छ भने बोल्ने लवाज चाँही हरेक गाउँको आफ्नै प्रकारको हुन्छ र जुन अर्को गाउँमा बोलिने लवाजसँग मिल्दैन । हरेक गाउँको आफ्नै बोल्ने लवाज भएता पनि भाषामा मेल खाने भएकोले यस भेकका मगरहरूले एक अर्काको भाषा सहजै बुझ्दछन  संख्यागत हिसाबले सबै भन्दा बढी प्रचलित पर्वते खाम बोलिने प्रमुख गाउँहरूमा लुगुम, काँक्री, खाबाङ, तक, सेरा, बाच्छीगाउँ, हुकाम, मैकोट, कोल, पदमी, नाखा, राङ्सी, सिमा, महत, धरमशाला, थबाङ, उवा, जेल्बाङ, धानुङ, धाङ्सी, धाबाङ, निसी, भल्कोट आदि हुन र यसमा पनि "पश्चिमे पर्वते" बोलिने क्षेत्रका गाउँहरू मध्य विशेष गरेर लुगुम, काँक्री, खाबाङ, तक, सेरा, बाच्छीगाउँ, कोल, थबाङ, जेलबाङ, धानुङ, मिरुल, उवामा बोलिने खाम भाषामा झन्डै पूर्ण रूपमा समानता पाइने भएकोले एक आपसमा बुझ्नलाई कुनै बाधा र मुस्किल पर्दैन, त्यसैले यस क्षेत्रलाई खाम भाषाको केन्द्रबिन्दु मान्दा केही फरक नपर्ला ।
केही खाम भाषाका शब्दहरू
यहाँ खाम भाषाका केही शब्दहरू राखिएका छन्। तल बायाँ पट्टी नेपाली भाषाका शब्दहरू छन् भने दायाँ तर्फ खाम भाषाका शब्दहरू राखिएका छन्।
खाम भाषा बोलिने प्रमुख क्षेत्रहरू
खास गरेर खाम भाषा रोल्पा जिल्ला, रुकुम जिल्ला, प्युठान जिल्ला, जाजरकोट जिल्लाका मगरहरूले बढी जसो बोल्ने गर्छन्। त्यहाँका ठाउँहरूका नाम पनि खाम भाषाबाट नै राखिएको छ। जस्तै:- खाबाङ, लिबाङ, जेलबाङ, भालुबाङ इत्यादी ठाउँको नाम मगर खाम भाषाबाट राखिएका हुन् । खाम भाषामा चौरलाई बाङ भनिन्छ उपर्युक्त ठाउँहरूको नाम विभिन्न किसिमका चौरहरूको नामबाट पर्न गएको अनुभव गरिन्छ। त्यस्तै दैलेख जिल्लामा पनि कुनै कुनै ठाउँमा खाम भाषीहरूको बसाई रहेको छ। दैलेखका खसभाषा बोल्नेहरूले मगरलाई पुर्बिय जाती भन्छन् किन भने मगरहरू रोल्पा रुकुमबाटै जाजरकोट हुदै दैलेख तिर पसेका हुन। यसैले उनलाई पूर्विया भनिन्छ।
खाम भाषाको प्रमुख विकास
भृकुटे मगर भाषाको त पत्रिकासहित केही लिपिगत विकास भएको छ। तर खाम भाषाको कुनै लिपी छैन। पहिले लिपी भएको तर बिचमा आएर यो लिपी लोप भएको कुरा मगरहरू बताउँछन। तर रेडियो नेपाल क्षेत्रीय प्रसारण केन्द्र सुर्खेतले प्रसारण गर्दै आएको मगर खाम भाषाको समाचार र अन्य कार्यक्रमहरूले गर्दा यो भाषाको भाषागत विकास भइरहेको छ। खाम भाषा नेपालमा बोलिने एक प्रमुख भाषा हो।
पोखराथोक,पाल्पा
बौघापोखराथोक नेपालको पश्चिमाञ्चल विकास क्षेत्र अन्तर्गत लुम्बिनी अञ्चलमा पर्ने पाल्पा जिल्लामा अवस्थित एक गाउँ विकास समिति हो ।
नामाकरण
बौघापोखराथोक
जनसङ्ख्या
बि.स.२०६८ को जनगणना अनुसार पोखराथोकको कुल जनसङ्ख्या २,२०८ रहेको छ । जसमध्ये ९४१ पुरुष र १२६७ महिला रहेका छन । यस गाविसमा कुल ५८६ घरधुरी रहेका छन ।
स्वीट डेन्जर
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
द अमेजिङ स्पाइडर-म्यान २
द अमेजिङ स्पाइडर-म्यान २ (अंग्रेजी: The Amazing Spider-Man 2) २०१४ मा बनेको अमरिकी सुपरहिरो चलचित्र हो, जुन मार्वलको स्पाइडर-म्यान किरदारमा आधारित छ ।
अलौ
अलौ नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
दुमका जिल्ला
दुमका जिल्ला भारतीय राज्य झारखंडको एउटा जिल्ला हो ।
द टाइगर इन द स्मोक
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
युएस बाङ्ला एयरलाइन्स
युएस-बाङ्ला एयरलाइन्स बङ्गलादेशको एक निजी विमान सेवा हो जसको प्रधान कार्यलय बङ्गलादेशको राजधानी ढाकामा अवस्थित छ तथा यसको प्रमुख विमानक्षेत्र शाहजलाल अन्तर्राष्ट्रिय विमानक्षेत्र हो।
इतिहास
सन् २०१६ मा यस विमान सेवाले बोइङ ७३७-८०० जहाजहरू ल्याउने घोषणा गरेको थियो र सोही वर्ष यसले अन्तर्राष्ट्रिय क्षेत्रहरू सिङ्गापुर र दुबईमा पनि उडान भरेको थियो। यस विमान सेवाले ३१ मार्च २०१९ मा ढाका देखि चट्टग्राम हुँदै चेन्नाईको उडान क्षेत्र पनि विस्तार गर्दै दक्षिण भारतमा उडान गर्ने पहिलो विमान सेवा बनेको थियो।
प्रधान कार्यलयहरू
यसको मुख्यालय ढाकाको बारिधारामा रहेको छ भने यसको भारत कार्यालय कलकत्ताको बाउबाजारमा छ। यसको विमान सेवाकन्ह संयुक्त राज्य अमेरिकाको कार्यालयहरू न्यूयोर्कको क्वीन्स, ज्याक्सन हाइट्सको बङ्गलादेश प्लाजामा छन्। यसको क्यानडा कार्यालयहरू पूर्वी योर्क, टोरन्टोमा छन्। यसको थाइल्याणको कार्यालय बेङ्ककमा रहेको छ।
गन्तव्यहरू
सन् १०१८ मार्च सम्म युएस बाङ्ला एयरलाइन्सले निम्न घरेलु र अन्तर्राष्ट्रिय गन्तव्यहरूमा सेवा प्रधान गरेको थियो। एयरलाइन्सले दुबई-अन्तर्राष्ट्रिय र दम्ममको लागि छिट्टै उडान शुरू गर्ने घोषणा गरेको थियो।
घटना तथा दुर्घटना
२- २६ सेप्टेम्बर २०१८ मा कक्सबाजारबाट हजरत शाहजलाल अन्तर्राष्ट्रिय विमानस्थलको कोक्स बजार बीएस -१ उडानमा आपतकालिन अवतरण भएको थियो तर उत्र्न नसक्ने अवस्थामा चट्टग्रामको शाह अमानत अन्तर्राष्ट्रिय विमानस्थलमा आपतकालीन अवतरण गरिएको थियो।
वार्षिक प्रतिवेदन
वार्षिक प्रतिवेदन (Annual Report) भनेको कम्पनीले अघिल्लो आर्थिक वर्ष भरिमा गरेको गतिविधिहरूको विस्तृत प्रतिवेदन हो । वार्षिक प्रतिवेदनले कम्पनीको शेयरधनी तथा अन्य व्यक्तिहरूलाई कम्पनीको गतिविधि र वित्तीय कार्य सम्पादनको बारेमा जानकारी दिने हेतुले तयार गरिएको हुन्छ । नेपालमा प्रत्येक पब्लिक कम्पनी तथा एक करोड वा सो भन्दा बढी पूँजि भएको वा दश करोड कारोबार वा सो भन्दा बढी कारोबार भएको प्राइभेट कम्पनीले अनिवार्य रूपमा सञ्चालक समितिको प्रतिवेदन सहितको वार्षिक प्रतिवेदन तयार गर्नु पर्दछ ।
वार्षिक प्रतिवेदनमा समावेश गरिने विवरणहरु
सामान्यतया नेपालमा तयार गरिने वार्षिक प्रतिवेदनमा देहाय बमोजिमको विवरणहरु उल्लेख गरिएको हुन्छ ।
खरूकी
सालिमो नेपालमा पाइने एक किसिमको घाँस हो।
मूलपानी क्रिकेट रङ्गशाला
मूलपानी क्रिकेट मैदान काठमाडौंको, मूलपानीमा रहेकाे एक क्रिकेट मैदान हो। त्यहाँ माथिल्लो र तल्लो मैदान सहित २ मैदानहरू छन्। माथिल्लो मैदानलाई नेपाल क्रिकेट संघले व्यवस्थापन गरी प्रशिक्षण मैदानको रूपमा विकास गरेको छ। यो मैदानको पूर्वी क्षेत्रमा फ्यानहरूको लागि सीमित सिट क्षेत्र छ। माथिल्लो मैदानले यसअघिनै राष्ट्रिय तथा अन्तर्राष्ट्रिय स्तरका धेरै प्रतियोगिता आयोजना गरिसकेको छ भने तल्लो मैदान निर्माणाधीन छ।
निर्माण
एसियाली क्रिकेट परिषद्ले हालको मुलपानीमा केन्द्रीय क्रिकेट एकेडेमी बनाउने योजना पूरा नभएपछि नेपाल क्रिकेट संघले मुलपानीमा दुईवटा मैदान निर्माण गर्न पहल गरेको थियो।
सन् २०११ मा रङ्गशाला निर्माणका लागि युवा तथा खेलकुद मन्त्रालयबाट रु ३ करोड प्राप्त भएको थियो भने क्यानले गौरा कन्स्ट्रक्सन प्रा.लि. सँग सम्झौता गरेको थियो।
सन् २०१३ मा राष्ट्रिय खेलकुद परिषद्ले मुलपानीमा दोस्रो क्रिकेट मैदानका लागि खेलकुद बजेटबाट करिब ४ करोड ५० लाख रुपैयाँ विनियोजन गरेको थियो।
सन् २०१४ मा रङ्गशाला निर्माणका लागि अर्थमन्त्रीले प्रस्तुत गरेको आर्थिक वर्ष २०७४/७५ को बजेटमा छुट्टै रु २० करोड विनियोजन गरिएको थियो।
करिब ५ वर्षको अन्तरालपछि २०२२ मा रङ्गशाला निर्माण सुरु भएको थियो।
इतिहास
सन् २०२३ मा, त्रिभुवन विश्वविद्यालय अन्तर्राष्ट्रिय क्रिकेट मैदान संगै २०२३ एसिसी पुरुष प्रिमियर कप आयोजना गर्ने स्थान मध्ये एकको रूपमा चयन गरिएको थियो।
देवघर जिल्ला
देवघर जिल्ला भारतीय राज्य झारखंडको एउटा जिल्ला हो।
बजारशास्त्र
बजारशास्त्र समिश्रण
बजार सम्मिश्रण अर्थात् Marketing Mix ' 4P' मा निम्न कुराहरू पर्दछन्।
ट्रेटर्स पर्स
लेखक तथा उपन्यासकार मार्गरी एलिङ्गहामद्वारा लिखित उपन्यास हो ।
सुनकोशी गाउँपालिका, ओखलढुङ्गा
सुनकोशी गाउँपालिका ओखलढुङ्गा जिल्ला अन्तर्गत पर्ने एउटा गाउँपालिका हो । यो गाउँपालिका २०७३ फाल्गुणमा नयाँ स्थानीय निकाय संरचना अनुसार पुराना ५ वटा गाविस क्रमश- कटुञ्जे, च्यानाम, मूलखर्क, सिस्नेरी र बलाखु मिलेर गठन गरिएको हो । साविकको प्रसासनिक इलाका नं ९ लाई नै नयाँ सुनकोशी गाउँपालिकामा परिणत गरिएको हो । २०६९ को जनगणना अनुसार यहाँको कुल जनसङ्ख्या १८५५० रहेको छ ।
सिता कुमारी पौडेल
सिता कुमारी पौडेल
पार्टी संगठित सदस्यका रूपमा २०३५ सालमा सक्रिय राजनीतिमा प्रवेश गरेकी सीता कुमारी पौडेल समानुपातिकतर्फ नेकपा-एमालेका सभासद हुनुहुन्छ। राजनीतिप्रति उहाँको रुचि भने २०२७ सालमा, सात कक्षा पढ्दै गर्दा विद्यार्थी सङ्गठनको सदस्यता लिएदेखि नै प्रारम्भ भएको थियो। ५२ वर्षीय पौडेल हाल एमाले राष्ट्रिय परिषद सदस्य, केन्द्रीय महिला विभाग सदस्य र संसदीय महिला विभाग सदस्य हुनुहुन्छ। यस अघि उहाँले अखिल नेपाल महिला संघको दुई कार्यकाल सम्म महासचिवको जिम्मेदारी सम्हालिसक्नुभएको छ। चितवन वीरेन्द्रनगर निवासी पौडेल संघको जिल्ला अध्यक्ष र एमाले अञ्चल कमिटी सदस्य समेत रहिसक्नुभएको छ। राजनीतिका संघर्षका क्रममा उहाँ चार महीना भूमिगत बस्नुभएको थियो भने २०४१को शिक्षक आन्दोलनमा महिना दिन जेल पर्नुभएको थियो। २०५६को संसदीय निर्वाचनमा उहाँ चितवन क्षेत्र नं. २बाट एमालेका प्रत्यासी हुनुहुन्थ्यो। अध्ययन र साहित्यको सृजनामा अभिरुचि राख्‍ने पौडेलका फुटकर रचना, खास गरी कविताहरू प्रकाशित हुदै आएका छन्। उहाँले आई.ए. सम्मको अध्ययन गर्नुभएको छ र १५ वर्ष अध्यापन समेत गर्नुभएको छ। लामो राजनीतिक संघर्ष र सैद्धान्तिक निरन्तरताले आफूलाई संविधानसभामा सभासद बन्न मद्दत पु्‍र्‍याएको ठान्ने पौडेलले संविधानसभामा प्रमुखतासाथ दुई मुद्दा उठाउने संकल्प गर्नुभएको छ- क. राज्यका सबै अङ्‍गमा सबैको समान पहुँच हुनुपर्ने, ख. मुलुकको दिगो विकासका निम्ति अर्थिक, सामाजिक विकासको मार्ग प्रशस्त हुनुपर्ने।
उदयपुर घर्मी
नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
नेपालमा फुटबल
यो हाल अखिल नेपाल फुटबल सङ्घ (एन्फा) द्वारा सञ्चालनमा रहेको छ। एन्फाको वर्तमान कामुक अध्यक्ष कर्मा छिरिङ शेर्पा हुन्। हालको शीर्ष घरेलू लिग, सहिद स्मारक ए-डिभिजन लिग हो। नेपाल राष्ट्रिय फुटबल टिम नेपालका सबै अन्तर्राष्ट्रिय प्रतिस्पर्धामा प्रतिनिधित्व गर्ने गर्दछ।
विश्व परिवेश
अङ्ग्रेजी साम्राज्यको विस्तारसँगै फुटबल विश्वभर फैलने क्रममा एसिया र अन्ततः दक्षिण एसियामा आएको देखिन्छ। भारतमा इस्ट इन्डिया कम्पनीले राज्य गरेपछि नेपालमा पनि त्यसकै प्रभावले फुटबल भित्रिएको हो। तिहारताका फालिने भोगटेलाई युवाहरू गुडाउने अथावा हिर्काउने गर्थे। लगभग त्यसरी नै भकुन्डोलाई हिर्काउने खेल नै फुटबल हो भनेर कसैलाई थाहा थिएन। राणाकाल त्यसैका परिवारबाहेक सर्वसाधारण जनताका लागि पढ्ने लेख्ने छुट थिएन। भारत गएर उच्च शिक्षा हासिल गरेर नेपाल छिरेकाहरू सीमित थिए। त्यसैबेला केही जङ्ग थापा र नरसिंह राणाहरू पनि पढ्न भारत गएका थिए। त्यो समय भारतमा अङ्ग्रेजी शासन चलिरहेको थियो। स्कूल र कजेजमा अङ्ग्रेजले आफूसँग ल्याएका खेलहरू पनि समावेश गरे। त्यही समय भारतमा पढेकाले नै पहिलोपल्ट फुटबल खेलेको हुनु पर्छ। कालान्तरमा तिनै थापा र बस्नेतहरूले फुटबललाई नेपालमा पनि ल्याए।
नेपाली परिवेश
नेपाली फुटबल जन्मदाता नरशम्शेर भनिएता पनि उनीभन्दा पहिले यिनै थापा र बस्नेतलले नेपालमा फुटबल विस्तार गरेको हो। त्यो समय स्पष्ट किटान गर्न नसकिने भएता पनि त्यो कालखण्ड वि. सं. १९७० पछिको हुनु पर्ने अनुमान छ। ठमेलका नारायण नरसिंह राणा र नक्सालका सूर्यजंग थापा त्यो बेला नेपाली फुटबलमा सुनिएका नाम हुन। नरशम्शेरले नेपाली फुटबललाई संस्थागत रूप भने दिएका हुन। उनले आफ्नो आत्मकथामा पनि फुटबल भारतबाटै नेपालमा छिरेको लेखेका छन्। उनले भारतमा अध्ययनका लागि जाने जङ्ग थापा र नरसिंह राणाले नै त्यहाँ सुरूमा फुटबल खेल्न सिकेको र नेपाल र्फकंदा फुटबललाई पनि आफूसँगै ल्याएको उल्लेख गरेका छन्। त्यो समय पनि फुटबल हारजितका लागि खेलिने प्रचलन भने सुरू भएको थिएन। फुटबल राणाका दरबारमा मात्र सीमित थियो। आमनागरिकमा फुटबल पुगेको थिएन। त्यो बेला विषेश गरेर जावलाखेल दरवारको महावीर टिम र चारबुर्जा दरबारको ठमेल टिमबीच खेल हुने गथ्र्‍यो। यसका लागि एउटा टिमले अर्को टिमलाई निमयन्त्रण पठाउने काम हुन्थ्यो। पछि दरबारबाट संरक्षित टिमका लागि बबरमहल, टंगाल, सिंहदरबार, बहादुर भवन र ठमेलमा फुटबल मैदान पनि बने। सन् १९३० मा जनपक्षीय र र दरबार संरक्षित टिमले साझा रूपमा सिंहदरबार, छाउनी, गौचरण, जावलाखेल र लैनचोरमा फुटबल मैदान बनाएको देखिन्छ।
इतिहास
साहित्यकार तथा इतिहासकार डायमण्ड शम्शेरका अनुसार दरबारका नातिले बाजेहरू आदेशलाई बेवास्ता गरेर सर्वसाधारणलाई पनि फुटबल खेलाउन सुरू गरे। लगभग त्यही समय नर एघार टिमको जन्म भएको विश्वास छ। सन् १९३४ मा आएर महावीर एघार, एनआरटी एघार, जावलखेल एघार र जनपक्षीय इन्स्टीच्युट एघारजस्ता टिमको स्थापना भयो। त्यसै वर्ष संस्थापगत रूपमा पहिलो फुटबल प्रतियोगिता भएको थियो। त्यसमा १२ टिम सहभागी थिए र त्यसलाई नरशम्शेरको नेतृत्वमा रहेको जावलाखेल क्लबले पहिलो स्थान हात पारेको थियो। प्रतियोगिताको सफल आयोजना भए पनि त्यसलाई विषेश कारणले सरकारी आदेशमा बन्द गरिएपछि दरबारबाहिर पनि गोप्य रूपमा फुटबल भने भइनै रहृयो।
लिग फुटबलको इतिहास
नरशम्शेरले नेपालमा फुटबललाई विकास गर्ने हो भने लिग फुटबलको आवश्यकतालाई महसुस गरे। नेपाल फुटबल सङ्घको स्थापना चार सालमा नै भइसकेको थियो र उनी नै त्यसका हर्ताकर्ता थिए। तर पहिलो लिग फुटबल सुरू गर्न भने सात वर्ष पर्खिन पर्‍यो। प्रजातन्त्र प्राप्तिका लागि सात सालमा सुरू भएको आन्दोलनले फुटबलमा शिथिलता ल्यायो। आन्दोलन सफल भएपछि फुटबल फेरि लोकप्रिय हुन थाल्यो। फुटबललाई व्यवस्थित र नियमित गर्न २००८ सालमा नेपाल फुटबल सङ्घ गठन भएको थियो। त्यसको सचिव त्रैलोक्यनाथ उप्रेती र कोषाध्यक्षमा जानकीप्रसाद प्रधान थिए। आठ सालमै भएको त्रिभुवन च्यालेञ्ज शिल्ड काठमाडौँ बाहिरको जलेश्वर एघारले जितेको थियो। नौ सालमा बालसखा दलको आयोजनामा देवीमाया मेमोरियल शिल्ड सुरू भएको थियो। राजा महेन्द्रको शुभराज्याभिषेक अघि मात्र त्रिपुरेश्वरमा दशरथ रङ्गशाला निर्माण भएको थियो। पछि त्यहाँ नै प्रतियोगिताहरू आयोजना हुन थालेको थियो। विराटनगरमा २०१८ सालदेखि महेन्द्र गोल्डकप सुरू भएको थियो। त्यस्तै २०२५ देखि नरट्रफीको आयोजना पनि सुरू भएको थियो। उता पहिलो संस्करणको लिग फुटबल महावीर-११ले जित्न सफल भएको थियो। नेपाल फुटबल सङ्घ अस्तित्वमा रहेसम्म यसको आयोजना १५ पल्ट सम्भव भएको थियो।
अखिल नेपाल फुटबल सङ्घले भने २०३२ सालयता यसको आयोजना सुरू गरेको हो। पहिलो लिग फुटबलमा कति टिम सहभागी थिए, महावीर-११ का खेलाडी अमृतमान श्रेष्ठलाई सबै राम्रोसँग हेक्का छैन। तर महावीर-११ समेत सशस्त्र प्रहरी बल क्लब, एनआरटी, ठमेल, आरसीटी, पाटन, महाराजगञ्ज, जेएफसी टिमहरूले त्यसमा प्रतिस्पर्धा गरेको उनी बताउँछन्। त्यो समय बलियो टिम भनेको महावीर, पुलिस फोर्स र एनआरटी थिए। महावीरलाई भने कसैले हराउन सकेको थिएन। सिंहदरवारको उत्तरमा रहेको 'ब्लेड घर' अगाडिको मैदानमा प्रतियोगिताको आयोजना भएको थियो। 'विलियार्ड घर' नाम रहे पनि सबैले यसलाई ब्लेड घर नै भन्न रूचाँउथे। यो घरबाट नै श्री ५ त्रिभुवन र श्री ५ महेन्द्रलगायत राणाहरूले फुटबल नजर गर्ने गर्दथे। श्री ५ त्रिभुवन भने फुटबल भने पछि हुरुक्क हुन्थे। अमृतमान श्री ५ त्रिभुवनका प्रिय खेलाडी थिए। वि.सं. २०१३ सालमा प्रकाशनमा आएको 'फुटबल खेल' नामक कितावमा लेखक कृष्णबहादुर बर्मालाई सन्देश पठाउने क्रममा राजा त्रिभुवनले लेखेका छन्। 'सबै नेपाली युवकहरूले आदर्श खेलाडी बनुन र संसारमा नाम कमाउन। त्यो दिन पनि अब चाँडै आउला, जब नेपाली पनि संसारका खेलाडी सरह होलान, नेपाली युवकहरू हो, खेल, नाम कमाउ, योग्य होउ, संसारमा दाँजिने होउ'। महावीरले लिग जितेपछि डिल्लीबजारमा पूरा टिमलाई सिन्दुर जात्रा गरेर स्वागत गरिएको थियो। त्यो समयको डिल्लीबजार ठूलो थियो, त्यसमा अहिलेको बानेश्वर र ज्ञानेश्वर पनि आउँथ्यो। महावीरको खेल हुँदा पूरा डिल्लीबजार सुनसान हुन्थ्यो र टोलीबासी पल्टेर सिंहदरवार पुग्थ्यो। को खेलाडीले कस्तो खेल्यो भनेर पूरा टोलमा चर्चा हुने अमृतमान बताउँछन्। टिमका अन्य सदस्यहरूमा राइट-हाफ कृष्णबहादुर मानन्धर, लेफ्ट-हाफ नारायण बहादुर क्षेत्री, राइट-आउट नातीबाबु (खड्गमान), राइट-इन राधेश्याम श्रेष्ठ, सेन्टर-फर्वाड नरसम्शेर, लेफ्ट-इन तारकसम्शेर थापा, लेफ्ट-आउट रमेशविक्रम शाह, राइट-फुट हरिगोपाल कारञ्जित, लेफ्ट-फुट शेषराज जोशी तथा गोलरक्षकमा कोमलविक्रम शाह थिए। अहिले यस टिमका पाँच सदस्य मात्र जिवित छन्। त्यो समय रेफ्रि नाम चलेका चन्द्रबहादुर बस्नेत थिए। महावीर-११ को स्तरीयतालाई अमृतमान अहिले पनि कतिसम्म गर्व गर्छन भने त्यो टिम विश्वकप खेल्न लायक थियो।
मुख्य प्रतियोगिताहरू
२०७५ को लागि अखिल नेपाल फुटबल सङ्घद्वारा निम्न प्रतियोगिताहरू स्वीकृत गरिएको थियो।
शुभ-जन्मोत्सव कप
राष्ट्रिय खेलकुद परिषदले २०३० सालदेखि शुभ-जन्मोत्सवकपको आयोजना गरेको थियो। त्यसको छ वर्षपछि एन्फा कप आमन्त्रण कपका रूपमा विदेशी टिम सहभागी हुने पहिलो प्रतियोगिताको आयोजना पनि सुरू भएको थियो। पहिलो अन्तर्राष्ट्रिय प्रतियोगिताका रूपमा नेपालमा २०३९ सालमा एसियाली युवा फुटबलको समूह एकका खेल भएका थिए। त्यसमा नेपालसहित १३ राष्ट्रहरू सहभागी थिए।
गोड्डा जिल्ला
गोड्डा जिल्ला भारतीय राज्य झारखंडको एउटा जिल्ला हो।
लाटीनाथ
लाटीनाथ दार्चुला जिल्लामा पर्ने एक गाउँ विकास समिति हो।
सागसब्जी
तरकारीको रूपमा खाने कृषि उत्पादनलाई सागसब्जी भनिन्छ।
ड्रोन
ड्रोन भनेको चालक रहित विमान हो । जसमा क्यामरा जडान गरिन्छ र उक्त क्यामरा चित्र र चलचित्रका लागि प्रयोग गरिन्छ।
प्रकार
ड्रोन आवस्यकता र कार्यका आधारमा भिन्न हुन्छन्। सानो ठाउँ र साधारण कार्यमा सानै १मि२ र ठुला कार्यमा जेट विमान आकारका पनि हुन्छन्।
प्रयोगsdfgsdg dfgdf
अन्य देशमा यसको प्रयोग पहिल्यै देखि चलि आएको छ । समचार, डकुमेन्ट्री, ब्यतिगत प्रोजेक्ट आदिमा यसको प्रयोग हुँदै आएको छ। नेपालमा भने २०७२ को भुकम्पमा प्रयोग भएपनि नीति को अभावमा यसको प्रयोग बन्देज छ ।
थोर (चलचित्र)
थोर (Thor) २०११ मा बनेको अमरिकी सुपरहिरो थ्रिडी चलचित्र हो, जुन मार्वल कमिक्सको थोर किरदारमा आधारित छ ।
अजिरकोट गाउँपालिका
अजिरकोट गाउँपालिका गोरखा जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गोरखा जिल्लामा साविकका घ्याचोक, खरिबोट, हंसपुर, सिम्जुङ र मुच्चोक गाउँ विकास समितिहरूलाई समेटेर अजिरकोट गाउँपालिका घोषणा गरिएको हो ।
भौगोलिक अवस्थिति
अजिरकोट गाउँपालिकाको क्षेत्रफल १९८.०५ वर्गकिलोमिटर रहेको छ । यो गाउँपालिका ५ वडाहरूमा विभाजन गरिएको छ । यस गाउँपालिकको कूल जनसङ्ख्या १४,८०२ रहेको छ । यसको सीमाना पूर्वमा सुलीकोट गाउँपालिका, पश्चिममा  लमजुङ जिल्ला, उत्तरमा चुमनुव्री गाउँपालिका र दक्षिणमा सिरानचोक र सुलीकोट गाउँपालिका सम्म रहेको छ ।
एबडक्सन (उपन्यास)
एबडक्सन अमेरिकन उपन्यासकार रबिन कुकद्वारा लिखित उपन्यास हो ।
धनबाद जिल्ला
धनबाद जिल्ला भारतीय राज्य झारखंडको एउटा जिल्ला हो।
अरावली
अरावली भारतको पश्चिमी भाग राजस्थानमा अवस्थित एउटा पर्वत शृङ्खला हो। भारतको भौगोलिक संरचनामा अरावली प्राचीनतम पर्वत हो। यो संसारको सबैभन्दा प्राचीन पर्वत शृङ्खला हो, जसले राजस्थानलाई उत्तरबाट दक्षिण दुई भागमा बाडदछ। अरावलीको सर्वोच्च पर्वत शिखर सिरोही जिल्लामा गुरुशिखर (१७२७ मी.) हो, जो माउण्ट आबूमा छ।
दक्षिण अफ्रिकाको संविधान सभा
दक्षिण अपि|mकामा सन् १९९०को दशकपछि गोरा, काला, एसियन, रेड इन्डियनसमेतको समानुपातिक प्रतिनिधित्व होस् भन्न बहुमतका आधारमा निर्वाचित हुने प्रणालीलाई परित्याग गरी समानुपातिक प्रतिनिधित्वको निर्वाचन प्रणाली अपनाए। काला ७५ प्रतिशत, गोरा १४ प्रतिशत -डच, प|mेन्च, अंग्रेज र जर्मन), रेड इन्डियन ९ प्रतिशत, एसियन २ प्रतिशत, जनता देशका विभिन्न भागमा छरिएर बसेका थिए। दक्षिण अपि|mकामा सर्वप्रथम १९९१मा द्वन्द्व समाधान गर्न वृहत् राष्ट्रिय शान्ति सम्झौता सम्पन्न भयो। त्यसपछि सर्वदलीय सम्मेलन भयो। १९९२मा संविधानसभाको विधिबारे समझदारीको अभिलेख लागू भयो। यसले संविधानसभाको निर्माणप्रक्रिया र अन्तरिम सरकारको टुंगो लगायो।
१९९४मा पहिलो काला र गोराबेगरको निर्वाचन भयो। नेल्सन मण्डेला राष्ट्रपति बने सन् १९९४ मे १० मा। १९९४को निर्वाचनमा दक्षिण अपि|mका अन्तरिम संविधानमार्फत शासित थियो। यस अन्तरिम संविधानले संविधानसभामार्फत स्थायी संविधान बनाउन १९९६ मे ९मा स्वीकार गर्‍यो। संवैधानिक अदालतले यो संविधानको पुनरावलोकन गर्ने काम गर्‍यो र १९९६को डिसेम्बर २मा प्रमाणितसमेत गर्ने काम गर्‍यो। राष्ट्रपति मण्डेलाले डिसेम्बर १०, १९९६मा हस्ताक्षर गरेपछि १९९७को फेब्रुअरी ३ तारिखदेखि लागू हुने कामसमेत भयो। संविधानसभामा सूची प्रणालीमार्फत प्रतिनिधि चुनिने काम भयो।
दक्षिण अपि|mकामा निर्वाचन प्रणालीका रूपमा सूची प्रणालीलाई चयन गरियो। निर्वाचन दलीय रूपमा लड्ने, तर उम्मेदवारको नाम उल्लेख नगर्ने, मतपत्रमा राजनीतिक पार्टीको नाम, झन्डा र पार्टीको अध्यक्षको फाटो छापिएको थियो। मतदाताले जुन पार्टीलाई भोट दिने हो, त्यसको नामको अगाडि टिक लगाएर मत दिने काम गरे। मतगणना गर्दा जुन पार्टीले जति प्रतिशत मत प्राप्त गर्दछ, त्यही अनुपातमा त्यसलाई सांसद संख्या प्राप्त हुने बनाइयो। जातजाति, वर्ग र क्षेत्रका मानिस मिलाई सांसदहरू नियुक्त गर्ने काम राजनीतिक पार्टीले गरे। काला जातिको नेल्सन मण्डेलाको ७० प्रतिशत, डे क्लार्कको -गोरा जाति) २० प्रतिशत, बिथुजुलीको ५ प्रतिशत मत प्राप्त भयो। नयाँ संविधान नबनुन्जेल सर्वदलीय सरकारले काम गर्‍यो।
सतिंदर सरताज
सतिंदर सरताज (18 मई, 1982), एक पञ्जाबी गायक हुन ।
लोथर माथेउस
लोथर हरबर्ट माथेउस (, ; जन्म २१ मार्च १९६१) जर्मन फुटबल प्रबन्धक र पूर्व खेलाडी हुन्। कप्तानको तवरमा पश्चिम जर्मनीलाई सन् १९९० फिफा विश्वकपको गरिमामय उपाधि जिताएका माथेउसले सोही वर्ष युरोपेली वर्ष खेलाडीको उपाधि जितेका थिए। सन् १९९१ मा उनले फिफा वर्ष खेलाडीको उपाधि जिते जुन पुरस्कार हालसम्म पनि कुनै अन्य जर्मन खेलाडीले जित्न सकेको छैन। उनले कुल पाँचवटा फिफा विश्वकप खेलेका थिए जसमा सन् १९८२, १९८६, १९९०, १९९४ र १९९८ को विश्वकप सामेल छ भने उनले विश्वकपमा कुल २५ खेलमा उपस्थिति जनाएका छन् जुन विश्वका अन्य खेलाडीभन्दा बढी हो। उनले सन् १९८०, १९८४, १९८८, २००० को युएफए युरोपेली च्याम्पियनसिपमा सहभागिता जनाएका थिए। सन् १९९९ मा ३८ वर्षको उमेरमा उनलाई पुन: जर्मन वर्ष खेलाडीको पुरस्कारबाट सम्मानित गरिएको थियो। उनी जर्मनी राष्ट्रिय फुटबल टोलीको लागि १५० उपस्थिति सहित सबैभन्दा बढी क्याप जित्ने जर्मन खेलाडी हुन्। पेलेको १२५ जीवित उत्कृष्ट फुटबल खेलाडीहरूको सूचीमा माथेउस पनि परेका थिए। डिएगो म्याराडोनाले समेत उनको बारेमा आफ्नो आत्मकथामा लेखेका छन्। माथेउस विशेष गरेर आफ्नो सटिक पास, सही ट्याकल र जोडदार प्रहारका लागि चिनिन्छन्। बक्स टु बक्स मिडफिल्डमा जम्ने माथेउसले करियरको अन्त्यतिर स्वीपरको रूपमा पनि खेल्न थालेका थिए।
एसेप्टेबल रिस्क
एसेप्टेबल रिस्क अमेरिकन उपन्यासकार रबिन कुकद्वारा लिखित उपन्यास हो ।
मिश्री
मिश्री ऊखुको रसद्धारा निर्मित गुलियो ठोस् पदार्थ हो ।
औषधोपचार
सुप र गेडा धनियाँ बराबर मात्रामा कुटेर चूर्ण बनाउनुहोस् र आवश्यक मिश्री हाल्नुहोस् र खानापछि एक/एक चम्चा चूर्ण पानीसंग सेवन गर्नुहोस ।
वन पैदावार
वन वाट पैदा हुने सामग्री
जङ्गल
पलामू जिल्ला
पलामू जिल्ला भारतीय राज्य झारखंडको एउटा जिल्ला हो।
लेखा नीतिहरु तथा लेखा टिप्पणीहरू
लेखा नीतिहरू तथा लेखा टिप्पणीहरू (Accounting Policies and Notes to Accounts) भन्नाले वित्तीय विवरणहरूको अन्त्यमा राखिने थप जानकारीलाई जनाउँदछ । यसमा कम्पनीको वित्तीय विवरणहरूमा उल्लेख भएका व्यहोराहरूको बारेमा थप जानकारी लगायत कम्पनीको वित्तीय अवस्थाको बारेमा विस्तृत रूपमा लेखिएको हुन्छ । यसमा कम्पनीको ऋण, गोइन्ग कन्सर्न, लेखा तथा सम्भावित दायित्वको बारेमा प्रासंगिक जानकारी समावेश हुन्छ ।
‌
धापा
धापा नेपालको कर्णाली अञ्चलको जुम्ला जिल्लाको एक गाँउ विकास समिति हो । एघारौँ राष्ट्रिय जनगणना २०६८का अनुसार यहाँ ६,७५ वटा घरहरु रहेका थिए भने जनसङ्ख्या ३,७४६ रहेकोे थियो ।
जनसङ्ख्या
नेपालको सन् २०६८ को जनगणना अनुसार धापाको जनसङ्ख्या ३,७४६ छ । यस मध्य पुरुष १,८७७, र महिला १,८६९ छन् ।
ब्लाइन्डसाइट (उपन्यास)
ब्लाईन्डसाइट अमेरिकन उपन्यासकार रबिन कुकद्वारा लिखित उपन्यास हो ।
झ्याकु
झ्याकु दोलखा जिल्लामा अवस्थित एक गाउँ विकास समिति हो।
झ्यारझ्यारे फूल
झ्यारझ्यारे फूल घर तथा बगैंचा सजाउनका लागि रोपिने फूल फुल्ने वनस्पति हो ।
तिरुपती बेङ्कटेश्वर मन्दिर
भारतको आन्ध्रप्रदेश राज्यको तिरुमालास्थित तिरुपती बालाजी मन्दिर
वर्ष २०७० साल मा ६ सय ५० करोड भारतीय रुपैयाँ आम्दानी भएको तिरुपती बालाजीलाई भारतको सबभन्दा धनी तीर्थ मानिन्छ ।तमिल भाषामा 'श्री' लाई तिरु' भनिन्छ । हिन्दु धर्ममा 'श्री' भनेको लक्ष्मी हुन्, विष्णुलाई उनको पति मानिन्छ । साँचो हृदयले भगवान् तिरुपतीको दर्शन गर्नेको मनकामना पूरा हुने विश्वास छ ।
बाह्य कडीहरू
बालाजी सबभन्दा धनी तीर्थ
शेरबहादुर कुँवर
शेर बाहादुर कुंवर
नेकपा एमालेका अछाम जिल्ला सचिव शेरबहादुर कुँवर अछाम क्षेत्र नं. १बाट निर्बाचित सभासद हुनुहुन्छ। ४२ वर्षीय कुँवरले त्रिभुवन विश्वविद्यालयबाट वाणिज्यशास्त्रमा स्नातक तह सम्मको अध्ययन गर्नुभएको छ। निर्दलीय पञ्चायत व्यवस्था विरोधी आन्दोलनबाट प्रभावित भएर २०४२ सालमा विद्यार्थी राजनीतिमा प्रवेश गरेका कुँवर शुरुदेखि नै वामपन्थी विचारधारासँग आवद्ध हुनुहुन्छ। अनेरास्ववियु अछाम जिल्ला अध्यक्ष र एमाले अछाम जिल्ला उपसचिवको जिम्मेदारी उहाँले वहन गरिसक्नुभएको छ। राजनीतिक संघर्षका क्रममा उहाँ २०४६को जनआन्दोलन र २०६२-६३को जनआन्दोलन-२मा पक्राउ परी हिरासतमा रहनुभएको छ। एक छोरा र एक छोरीका पिता सभासद कुँवरको रुचि समाजसेवामा छ। उहाँ नेपाल रेडक्रसका आजीवन सदस्य र अछाम स्थित बैजनाथ उच्च माध्यमिक विद्यालयका सल्लाहकार समिति संयोजक हुनुहुन्छ। आफूलाई पार्टीको नीति र जनतासँगको निरन्तर प्रत्यक्ष सम्बन्धले संविधानसभा सभासदको पदमा पुर्‍याएको बताउने कुँवर सबैको सहमति र सहकार्यबाट बन्ने संविधानले देशको भविष्य उज्ज्वल बनाउने विश्वास राख्‍नुहुन्छ। उहाँले संविधानसभामा पिछडिएको क्षेत्र र वर्गको उत्थान तथा लोकतान्त्रिक गणतन्त्रको संस्थागत विकासका लागि आफ्नो प्रयास केन्द्रित गर्ने संकल्प गर्नुभएको छ।
पाञ्चायन देवता
पाञ्चायन देवता हिन्दूहरूले पूजा गर्ने मुख्य पाँच देवता हुन् । पाञ्चायनको पूजा वैदिक सनातन धर्मावलम्बीहरूले गर्दछन् । पाञ्चायनलाई पञ्चायतन पनि भनिन्छ । पञ्चायतनमा पाँच देवता हुन्छन्, जस्तै - गणेश, विष्णु, सूर्य, दुर्गा र शिव । यी पाँच देवतामा गणेशलाई मुख्य देवता मानेर पूजा गर्नेले गणेश पाञ्चायन पूजा गर्दछन् । गणेश पाञ्चायनको पूजा गर्दा बिचमा गणेश, उत्तर-पश्चिममा विष्णु, उत्तर-पूर्वमा शिव, पूर्व-दक्षिणमा सूर्य र दक्षिण-पश्चिममा दुर्गाको स्थापना गरिन्छ । त्यस्तै अन्य पाञ्चायनमा निम्नानुसार स्थपना गरी पूजा गरिन्छ : नेपाल देशको मुक्तिनाथ हुदै बग्ने कालिगण्डकी नदिमा पाइने सालिकग्रामलाई ५ देवता मानी दैनिक घर घरमा पुजा गर्ने प्रचलन हिन्दु संस्कारमा छ ।
हुर्राहुरी खेल
लक्ष्मीपूजाको भोलिपल्ट मनाइने गोवर्धन पूजाको दिन तराईमा हात्ती, गोरू, गाई र भैंसीले सुँगुरको बच्चा मार्ने गरी खेलाईने खेल हो- हुर्राहुरी खेल। तराईको सप्तरी, सिरहा, धनुषा, सर्लाही जिल्लाको प्रायः प्रत्येक गाउँमा गोवर्धन पूजाका दिन मिष्ठान्न र तागतिलो खाना खुवाएर सफासुग्घर बनाइएका गोरू, गाई, भैंसी र हात्तीलाई अपरान्ह फराकिलो चौरमा जम्मा गरई खेलाईने यो खेलमा हजारौं दर्शकहरू झुम्मिने गर्छन्। गाउँलेले चन्दा उठाएर किनेको सुंगुरको बच्चालाई पुवार (धानको लार)को सानो मुठोमा बाँधी डोमले गाउँको चौरमा जम्मा भएका जनावरहरूसँगै लगेर हुल्काउने (तर्साउने) यो खेल रोमाञ्चक हुन्छ। अलि मरर्वाहा (मदमास) गाई, गोरू वा भैंसीले सुंगुरको बच्चालाई सिंहले हिर्काउने र खुट्टाले कुल्चने गर्नाले बिस्तारै घाइते भएर मर्छ। जसको जनावरले सुँगुरको बच्चा मार्छ, उसले सुँगुर कुदाएर खेलाउने डोमलाई गम्छा, धोती वा अन्य कपडा दिनुपर्ने चलन छ। हात्तीले पनि सुँगुर मार्ने गर्छ। ठूलो चौरमा माउतेले हात्तीलाई सुँगुरको बच्चानजिकलान्थ्यो, बच्चाले कराएको आवाजले हात्ती उत्तेजित भई सुँड र खुट्टाले सुँगुर मार्ने प्रयत्न गर्थ्यो। खेल सुरू भएको केही क्षणमै सुँगुर मरेमा तुरून्त अर्को सुँगुर ल्याई साँझसम्म हुर्राहुर्री गराइन्छ।
लाली दार्चुला
लाली दार्चुला दार्चुला जिल्लामा पर्ने एक गाउँ विकास समिति हो।
साउन पन्ध्र
साउन पन्ध्र काठमाडौँ उपत्यकामा खीर खाएर मनाउने प्रचलन रहेको छ। हुन त साउन महिनाभर खीर खानु राम्रो हुने विश्वास पश्चिम नेपालमा रहेको छ। नेपाली सस्कृतिमा ‘असार १५ दही चिउरा खानू, साउनको १५ खीर’ भन्ने भनाई छ । नेपाल कृषिप्रधान देश भएको र बहुसंख्यक नेपाली कृषि पेसामा आश्रित भएकोले कृषिकहरूले धान रोपेर काम सकेपछि खुसीयालीस्वरूप खीर खाने परम्परा विकास भएको संस्कृतिविद् डा। विष्णु दाहालले भनाई छ । भारतमा पनि साउन महिनामा खीर खाएमा धेरै शुभ हुने मान्यता रहेको छ। साउन महिनाको सुरुवातमा मासुभन्दा पहिले दुधको परिकार खानुपर्छ भनेर नेपालीहरूले साउने संक्रान्तिमा खीर खाने गर्दछन् ।
साउन महिना शिवपुजन महिना भएकाले एक महिनासम्म माछा–मासु नखाएर शिवभक्तहरूले भगवान शिवको पूजा गर्ने गर्दछन् । गर्मी महिना भएकोले शरीरमा दाद, खटिरा र लुतोजस्ता रोगले आक्रमण गर्ने भएकोले रोगप्रतिरोधात्मक शक्ति बढाउनु पर्ने हुन्छ । जसको कारण साउन महिना दूध तथा दूधबाट बनेका परिकारहरू खासगरी खीर खाने चलन छ । यसको साथै साउनमा मासु ,माछा, मदिरा सेवन नगरी ब्रत बस्ने तथा आप, नास्पाती ,भूइकटहरलगायतका फलफूल खाने चलन छ ।
साउन १५ का दिनलाई खिर खाने दिनको रूपमा चिनीन्छ । साउन महिना वर्षा महिना भयकोले पनि विभिन्न रोगहरूबाट छुटकारा पाउनको लागि पनि दुधबाट बनेको खिर खाने गरिन्छ । खिरमा रोग प्रतिरोधात्मक क्षमता हुने भएकोले पनि खाने गरेको पाइन्छ । वर्षा समयमा विभिन्न संक्रमण रोग लाग्ने गर्दछ । जसकारणले यस्ता रोगहरु नलागोस तथा रोगको संक्रमण नहोस भन्नका लागि खिर खाने गरेको पाइन्छ ।
ढाका जिल्ला
ढाका जिल्ला ( बङ्गलादेशको मध्यम भागमा पर्ने देशकै सबैभन्दा जनघनत्व भएको जिल्ला हो। यो जिल्ला ढाका विभाग अन्तर्गत पर्दछ। ढाका जिल्ला अन्तर्गतको ढाका सहर बङ्गलादेशको राजधानी हो जुन बुरिगङ्गा नदीको पूर्वी किनमरमा अवस्थित छ। ढाका जिल्लामा ढाका सहर, केरानिगञ्ज, नबाबगञ्ज, दोहार, साभार र धमराई उपजिल्ला अवस्थित छन्।
भूगोल
ढाका जिल्ला बङ्गलादेशकन्ह मध्य-पश्चिम भागमा पर्छ भने यो जिल्ला २३°५३' देखि २४°०६' उत्तर अक्षांश र ९०°०१' देखि ९०°३७' पूर्वी देशान्तरणमा अवस्थित छ। ढाका जिल्लाले बङ्गलादेशको कुल क्षेत्रफल मध्ये १४९७.१७ वर्ग किलोमिटर ओगटेको छ। यस जिल्लालाई गाजीपुर र टाङ्गाइल जिल्लाले उत्तर, मुन्सिगञ्ज जिल्लाले दक्षिण,  नारायणगञ्ज  जिल्लाले पूर्व,  मानिकगञ्ज र राजबाडी जिल्लाले पश्चिमबाट घेरेको छ। बुडिगङ्गा, इछामति, धलेश्वरी, तुराग, बङ्शी, कालीगङ्गा, गाजीखाली, कलमनई नदी, तुलसी खलकी रघुनाथपुर बिल तथा बेतलाई यस जिल्लाका प्रमुख नदिहरू हुन्।
जनशाङ्खिकि
जिल्ला विभाग प्रतिवेदनका अनुसार ढाका जिल्लाको कुल जनसङ्ख्या ८५११२२८ रहेको छ जसमध्ये पुरुषको जनसङ्ख्या ४७१२३३० छ भने महिलाको जनसङ्ख्या ३७९८८९८ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या ८०२०३७२  छ भने हिन्दु धर्मवलम्बीको जनसङ्ख्या ४४१२१३ छ। त्यस्तै गरी बुद्ध धर्मवलम्बीको जनसङ्ख्या ४१३९५, इसाई धर्मको ६५६५ र अन्य धर्मका मानिसहरूको जनसङ्ख्या १६८३ रहेको छ। यस जिल्लामा २३९१ मस्जिद, १३० हिन्दु मन्दिर र १ गिर्जाघर रहेको छ। यस जिल्लामा १२००० भन्दा बढी मस्जिद, ३०१२ हिन्दु मन्दिर, ५३० गिर्जाघर, १७४ बौद्ध गुम्बाहरू रहेका छन्।
अर्थतन्त्र
यस जिल्लाको मुख्य आय श्रोतको बाटो भनेको सेवा हो जसमा जिल्लाकै ३२.३४% मानिसहरू संलग्न छन्। यस जिल्लाका मानिसहरू अन्य जस्तै २.४०% मजदुरीमा, उद्योग तथा व्यापारमा ३.५६% वाणिज्यमा २५.०५%, सञ्चार र यातायातमा ८.९७%, निर्माण क्षेत्रमा ३.४०%, कृषिमा ७.७०%, धार्मिक सेवामा ०.१५%, वैदेशिक रोजगारी तथा भाडामा ४.१५% र अन्यमा १३.१२% रहेका छन्।
प्रशासन
प्रशासकीय ढाका नगरपालिकाको स्थापना सन् १८६४ मा भएको थियो भने सन् १९६० मा यसलाई सहर समितिमा परिणत गरिएको थियो। सन् १९७२ मा उक्त सहर समितिलाई निर्मूल गरी सन् १९८३ मा नगरपालिका निगममा पदोन्नति गरिएको थियो। सन् १९९० मा ढाका सहरलाई सहर निगममा परिणात गरिएको थियो।
शिक्षा
यस जिल्लाको कुल साक्षरता दर ६४.७९% रहेको छ जसमध्ये पुरुषको साक्षरता ६९.५८% छ भने महिलाको साक्षरता दर ५८.७८% रहेको छ। यस जिल्लामा ५१ विश्वविद्यालय, २३ मेडिकल क्याम्पस, ४ प्राविधिक शिक्षण संस्था, ३ सरकारी शिक्षक शिक्षण संस्था, १७७ क्याम्पस, ३ कानुनी क्याम्पस, ४५० माध्यमिक विद्यालय, ७०० प्राथमिक विद्यालय, ३ प्राथमिक शिक्षक शिक्षण संस्था, ४ प्राविधिक शिक्षण संस्था, २५० बाल उद्धान केन्द्र र १८० मदरसाहरू रहेका छन्। यस उपजिल्लाका केही उत्कृष्ट शिक्षण संस्थाहरू यस प्रकार छन्; ढाका विश्वविद्यालय (सन् १९२१), बङ्गलादेश प्रकौशल ओ प्रयुक्ति विश्वविद्यालय (सन् १९६२), जाहाङ्गीरनगर विश्वविद्यालय (सन् १९७०), ढाका मेडिकल क्याम्पस हासपाताल (सन् १९४६), जयपाडा क्याम्पस (सन् १९७२), इडेन मशिला क्याम्पस (सन् १८७३), केएल जुबिली विद्यालय तथा क्याम्पस (सन् १९४९), भिकारुननेसा नुन विद्यालय तथा क्याम्पस (सन् १९५२), उइलस टिटल फ्लावर विद्यालय तथा क्याम्पस (सन् १९६२) आदि।
ब्रेन (उपन्यास)
ब्रेन अमेरिकन उपन्यासकार रबिन कुकद्वारा लिखित उपन्यास हो ।
पश्चिमी सिंहभूम जिल्ला
पश्चिमी सिंहभूम जिल्ला भारतीय राज्य झारखंडको एउटा जिल्ला हो।
औराहा
औराहा नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
कृ (चलचित्र)
कृ(अर्थ -बदला) नेपाली कथानक चलचित्र हो । यो चलचित्रमा नायक अनमोल केसीको मुख्य भुमिका रहेको छ। यस चलचित्रका निर्देशक सुरेन्द्र पौडेल हुन्।
पूर्वी सिंहभूम जिल्ला
पूर्वी सिंहभूम जिल्ला भारतीय राज्य झारखंडको एउटा जिल्ला हो।
क्रोमोजोम ६ (उपन्यास)
क्रोमोजोम ६ अमेरिकन उपन्यासकार रबिन कुकद्वारा लिखित उपन्यास हो ।
इमाम-उल-हक
इमाम-उल-हक (उर्दु: امام الحق) (जन्म २२ डिसेम्बर १९९५) एक पाकिस्तानी अन्तर्राष्ट्रिय क्रिकेट खेलाडी हुन्। श्रीलङ्का विरुद्धको एकदिवसीय अन्तर्राष्ट्रिय पहिलो खेलमा, उनी पाकिस्तानका लागि दोस्रो ब्याट्सम्यान बनेका थिए। आफ्नो पहिलो खेलमा नै शतक प्रहार गर्ने उनी तेह्रौँ ब्याट्सम्यान हुन्। अगस्ट २०१८ मा, उनी पाकिस्तान क्रिकेट बोर्डद्वारा सन् २०१८-१९ सत्रको लागि केन्द्रीय अनुबन्धन प्राप्त गर्ने ३३ खेलाडीहरू मध्ये एक थिए।   उनलाई व्यापक रूपमा विश्वको सर्वश्रेष्ठ सीमित ओभरको ब्याट्सम्यानको रूपमा पनि लिइन्छ।
ठूलोपातल
ठूलोपातल दोलखा जिल्लामा अवस्थित एक गाउँ विकास समिति हो।
तेन्जिङनोर्गे शेर्पा
तेन्जिङ नोर्गे शेर्पा (शेर्पा: བསྟན་འཛིན་ནོར་རྒྱས); सम्भवतः १९७१ जेठ १६ - २०४३ वैशाख २६), जन्मनाम नाम्ग्याल वाङदी, र तेन्जिङ शेर्पाको नामबाट पनि परिचित, एक नेपाली-भारतीय शेर्पा पर्वतारोही थिए। उनी सगरमाथाको शिखरमा पुग्ने पहिलो दुई व्यक्तिहरूमध्ये एक थिए, जुन उनले २०१० जेठ १६ मा एडमन्ड हिलारीसँग पूरा गरेका थिए। टाइम पत्रिकाले नोर्गेलाई २० औँ शताब्दीका १०० सबैभन्दा प्रभावशाली व्यक्तिहरू सूचीमा राखेको थियो।
प्रारम्भिक जीवन
तेन्जिङको प्रारम्भिक जीवनका परस्पर दावी गरिएका विवरणहरू छन्। उनले आफ्नो आत्मकथामा आफू उत्तरपूर्वी नेपालको खुम्बुको तेङ्बोचेमा जन्मेर हुर्केको शेर्पा भएको उल्लेख गरेका छन्। सन् १९८५ मा अखिल भारतीय रेडियोलाई दिएको एक अन्तरवार्तामा उनले आफ्ना आमाबाबु तिब्बतबाट आएको तर आफू नेपालमा जन्मेको बताएका थिए। उनका छोरा जाम्लिङ तेनजिन नोर्गेद्वारा सह-लिखित एक पुस्तक सहित धेरै पछिका विवरणहरू अनुसार, उनको जन्म तिब्बतमा भएको थियो,  उनी खारता उपत्यकाको त्से चुमा, र थामेमा हुर्केका थिए। उनले आफ्नो प्रारम्भिक बाल्यकाल देशको उत्तरमा रहेको खारतामा बिताएका थिए। नोर्गे खुम्बुको एक शेर्पा परिवारका लागि काम गर्न बाल्यकालमा नेपाल गएका थिए।
खुम्बु सगरमाथाको नजिकै अवस्थित छ, जसलाई तिब्बती र शेर्पाहरूले चोमोलुङ्मा भन्छन्; मानक तिब्बती भाषामा, त्यो नामको अर्थ "पवित्र आमा" वा शिखरकी देवी हो। बौद्ध धर्म, शेर्पा र तिब्बतीहरूको परम्परागत धर्म हो र बौद्ध धर्मावलम्बी थिए।
यद्यपि उनको जन्म मिति अज्ञात रहेको मानिन्छ। सन् १९५३ मे २९ (२०१० जेठ १६) मा सगरमाथाको सफल आरोहण पछि उनले त्यस दिन आफ्नो जन्मदिन मनाउने निर्णय गरेका थिए।
तेन्जिङ किशोरावस्थामा दुई पटक घरबाट भागेका थिए, पहिले काठमाडौँ र पछि भारतको दार्जिलिङ, त्यो समयमा पूर्वी हिमालय आरोहणको अधिकांश अभियानहरूको सुरुवात बिन्दु थियो। उनलाई एक पटक भिक्षु बन्न तेङ्बोचे गुम्बामा पठाइएको थियो, ।१ ९ वर्षको उमेरमा उनी दार्जिलिङको तु सोङ बुस्ती जिल्लामा शेर्पा समुदायमा बसोबास गर्न थालेका थिए।
सगरमाथा पश्चात्
सन् १९५४ मा दार्जिलिङको हिमालय पर्वतारोहण संस्थानको स्थापना हुँदा तेन्जिङ नोर्गे पहिलो स्थल प्रशिक्षण निर्देशक बनेका थिए। जनवरी १९७५ मा, भुटानका राजा जिग्मे सिङ्ग्ये वाङ्चुकको अनुमतिमा नोर्गेले देशमा प्रवेश गर्ने पहिलो अमेरिकी पर्यटक पार्टीका लागि सिरदार (सहयोगी)को रूपमा सेवा गरेका थिए। माउन्टेन ट्राभल (हाल माउन्टेन ट्राभल-सोबेक भनिने) नामक एक कम्पनीद्वारा एकसाथ ल्याइएको यस समूहले पदयात्रा सुरु गर्नुअघि पहिलो पटक नोर्गेलाई भारतमा भेटेको थियो। आधिकारिक पदयात्रा उत्तरी भुटानको पारोबाट सुरु भएको थियो र यसमा प्राचीन बौद्ध गुम्बा पारो ताकसाङको भ्रमण समावेश थियो र त्यसपछि नेपाल र सिक्किम हुँदै भारत फर्केका थियो। नोर्गेले आफ्नो समूहलाई सिक्किमका राजा (सिक्किमका अन्तिम राजा, सिक्किम हाल भारतको एक भाग भएकोले)सँग परिचय गराएका थिए र उनीहरूलाई बिदाइ समारोहका लागि आफ्नो घरमा पनि ल्याएका थिए।
सम्मान
२०१० जेठ १६ गते विश्वकै अग्लो शिखर सगरमाथा आरोहण गरेर फर्किएका तेन्जिङ नोर्गे शेर्पा र एडमन्ड हिलारीको स्वागतार्थ काठमाडौँमा सम्मान कार्यक्रम भएको थियो।
७ जुन १९५३ (२०१० असार २४) मा, महारानी एलिजाबेथ द्वितीयले नोर्गेको उपलब्धिलाई मान्यता दिन चाहेको घोषणा गरिएको थियो। टेन डाउनिङ स्ट्रिटले जुलाई १ मा, भारत र नेपाल सरकारसँगको परामर्श पछि, महारानीले नोर्गेलाई जर्ज पदक प्रदान गर्न अनुमोदन गरेकी थिइन्।
राजा त्रिभुवनले उनको सम्मान स्वरूप, सुप्रदीप्त मान्यवर नेपाल ताराद्वारा सम्मानित गरेका थिए। सन् १९५९ मा, भारत सरकारद्वारा उनलाई बहुप्रतिष्ठित पद्मभूषण प्रदान गरिएको थियो।
सेप्टेम्बर २०१३ मा, नेपाल सरकारले नेपाल रहेको ७,९१६ मिटर (२९,९७१ फिट) अग्लो शिखरको नाम तेन्जिङ शिखर राख्नका लागि प्रस्ताव गरेको थियो। दुबै तेन्जिङ र हिलारी शिखर चोयु देखि ग्याचुङ काङसम्मको लामो हिमशृङ्खलामा रहेका छन् भने तेन्जिङ शिखर चोयु हिमाल ओयुको नजिक रहेको छन् ।
जुलाई २०१५ मा, क्षुद्र ग्रह यममा ३.४ किलोमिटर अग्लो (११,००० फिट) अग्लो पर्वत शृङ्खलाको नाम तेन्जिङ मोन्टेस राखिएको थियो।
व्यक्तिगत जीवन र निधन
नोर्गेले आफ्नो जीवनकाल भरि तीन पटक विवाह गरेका थिए। उनकी पहिलो पत्नी दावा बुठ्रिद्को वि.सं २००० मा निधन भएको थियो। उनीहरूका एक छोरा, निमा दोर्जे थिए जसको चार वर्षको उमेरमा मृत्यु भएको थिए, र दुई छोरीहरू: पेम पेम, जसको छोरा, टासी तेन्जिङले सगरमाथा चढेका थिए, र निमा, जसको फिलिपिनी ग्राफिक डिजाइनर, नोली गलाङसँग विवाह भएको थियो।
नोर्गेको दोस्रो पत्नी आङ ल्हमो थिइन्, जो उनको पहिलो श्रीमतीको काकाको छोरी थिइन्। दोस्रो विवाह गरेता पनि तेन्जिङको उनीसँग सन्तान भएको थिएन।
उनको तेस्रो पत्नी दक्कु थिइन्, जसलाई उनले दोस्रो पत्नी जीवित छँदा विवाह गरेका थिए। शेर्पाहरूको रीतिरिवाजले अनुमति दिएका कारण उनले तेस्रो विवाह गरेका थिए। उनीहरूका तीन छोराहरू (नोर्बु, जामलिङ र धमे) र एक छोरी डेकी थिए, जसको पछि अमेरिकी वकिल क्लार्क ट्रेनरसँग विवाह भएको थियो। वि.सं २०५९ मा जाम्लिङले एडमन्ड हिलारीका छोरा पिटर हिलारीसँँग आफ्ना पिताको ५०औँ वार्षिकोत्सवका अवसरमा सगरमाथा आरोहण गरेका थिए। नोर्गेको २०४३ वैशाख २६ गते, ७१ वर्षको उमेरमा भारतको पश्चिम बङ्गालको दार्जिलिङमा मस्तिष्क रक्तस्रावको कारण मृत्यु भएको थियो। उनको पार्थिव शरीरलाई दार्जिलिङको हिमालय पर्वतारोहण संस्थानमा अन्त्येष्टि गरिएको थियो। उनकी विधवा श्रीमती दक्कुको वि.सं २०४८ मा मृत्यु भएको थियो।
सम्पत्ति
लेखामा सम्पत्ति (Asset) भन्नाले संस्थाको स्वामित्व वा नियन्त्रणमा रहेको आर्थिक श्रोतलाई जनाउँदछ । अर्को शब्दमा संस्थाको स्वामित्व वा नियन्त्रणामा रहेको भौतिक वा अदृश्य श्रोत जसलाई संस्थाले मुल्य थप गर्न वा सकारात्मक आर्थिक लाभको लागि प्रयोग गर्न सक्छ त्यसलाई सम्पत्ति भनिन्छ । सम्पत्तिले नगदमा परिणत गर्न सक्ने बराबरको मुल्य बोकेको हुन्छ ।
कोमा (उपन्यास)
कोमा अमेरिकन उपन्यासकार रबिन कुकद्वारा लिखित उपन्यास हो ।
सम्पत्ति
संस्थाको सम्पत्तिहरूलाई वासलातमा देखाइन्छ ।
२. अदृश्य सम्पत्ति
अदृश्य सम्पत्ति भनेको यस्तो सम्पत्ति हो, जसलाई संस्था वा कम्पनीले प्रयोग गरेर व्यावसाय सञ्चालन गर्न सक्दछ तर भौतिक स्वरूप नहुने सम्पत्तिलाई जनाउँदछ । यस्तो सम्पत्तिलाई छुन वा देख्न सकिदैन त्यस कारण यस्तो सम्पत्तिलाई अदृश्य सम्पत्ति भनिने गर्दछ ।
सम्पत्तिको वर्गिकरण
वित्तीय प्रयोजनको लागि सम्पत्तिलाई निम्न दुइ वर्गमा वर्गिकरण गरिन्छ ।
चालु सम्पत्ति
संस्था वा कम्पनीले विक्री गर्ने प्रयोजना वा उत्पादनको लागि राखिएको सम्पत्तिलाई चालु सम्पत्ति भनिन्छ । साथै कुनै सम्पत्ति जुन निकट १२ महिनाको अवधि भित्र व्यवासायिक प्रक्रिया नगदमा परिणत हुने सम्पत्तिलाई पनि जनाउँदछ ।
पाकुड जिल्ला
पाकुड जिल्ला भारतीय राज्य झारखंडको एउटा जिल्ला हो।
राँची जिल्ला
राँची जिल्ला भारतीय राज्य झारखंडको एउटा जिल्ला हो।
शंकरपुर दार्चुला
शंकरपुर दार्चुला दार्चुला जिल्लामा पर्ने एक गाउँ विकास समिति हो।
मूलपानी, काठमाडौँ
मूलपानी एउटा गाउँ र पूर्व गाउँ विकास समिति हो जुन अहिले मध्य नेपालको बागमती प्रदेश को काठमाडौँ जिल्लाको कागेश्वरी-मनोहरा नगरपालिकाको एक हिस्सा हो। मुलपानीलाई पहिले भैमाल भनेर चिनिन्थ्यो, जसको अर्थ हो "डर छैन"। १९९१ को नेपालको जनगणनाको अनुसार ८४३ घरपरिवारमा ४,७१८ जनसंख्या रहेको थियो। यस गाउँमा बसोबास गर्ने मानिसहरूको मुख्य पेशा कृषि हो। मुलपानीलाई बागमती र मनोहरा नदीले घेरेको छ। मुलपानी नेपालको सबैभन्दा ठूलो अन्तर्राष्ट्रिय क्रिकेट मैदानको लागि प्रख्यात छ, जसलाई मूलपानी क्रिकेट रङ्गशाला भनिन्छ, जुन निर्माणाधीन अवस्थामा छ।
धापाखेल
धापाखेल नेपालको बागमती अञ्चलको ललितपुर जिल्लाको एक गाँउ विकास समिति हो। यो ठाउँमा १३३२ वटा घर छन्।
कन्टेजिअन (उपन्यास)
कन्टेजिअन अमेरिकन उपन्यासकार रबिन कुकद्वारा लिखित एक चर्चित उपन्यास हो ।
धापाखेल
जनसङ्ख्या
नेपालको सन् २००१को जनगणना अनुसार धापाख्यःको जनसङ्ख्या ६३४५ छ। यस मध्य पुरुष ५२%, र महिला ४८% छन्।
रुसको संविधान सभा
सन् १९१४-१८को महायुद्ध हुनुभन्दा पहिले सोभियत रुस राजनीतिक तथा आर्थिक दृष्टिकोणबाट पिछडिएको थियो। त्यसवेलामा जार सम्राटहरूले राजकाज चलाउँदथे। जार सम्राटले असीमित शक्ति तथा अधिकार प्राप्त गर्दथे। जार निरंकुश स्वेच्छाचारी शासकका प्रतीक थिए। त्यसपछि जार अलेक्जान्डरले देशको शासनमा सुधार गर्ने प्रयास गरेका थिए। सन् १८६१मा तत्कालीन रुसका राजाले श्रमजीवी दासहरूलाई स्वतन्त्र गरिदिए। सन् १९०५मा रुसी घोषणापत्रअन्तर्गत रुसी जनतालाई निरंकुश नजरबन्दीबाट छुटकारा प्राप्त भयो। सन् १९८६मा डयुमाको प्रथम अधिवेशन सुरु भयो, तर यो पछि विघटन भयो। त्यसपछि सन् १९०५ देखि १९१७ भित्रमा रुसी जनतामा जनजागृति तथा जनकल्याणकारिताको प्रादुर्भाव भयो। यसरी राष्ट्रिय प्रयत्न तथा जागृतिको कारणले जनसंस्था अझ बढी शक्तिशाली भए। यसपछि सन् १९१७को बोल्सेविक क्रान्तिपछि राज्यसत्ता जनताको हातमा निहीत रहेको थियो। सन् १९१७को मार्च महिनामा अखिल रुसी कंग्रेसको अधिवेशन भयो। जसमा समाजवादी सङ्घात्मक सोभियत गणराज्य स्थापना गर्नका निमित्त एक संविधानको मस्यौदा तयार गर्ने विषयमा छलफल गरियो। सन् १९३५मा ३९ जना सदस्य सम्मिलित भएको एक समितिको गठन गरियो, जसको सभापति स्टालिन थिए। सन् १९३६मा नयाँ संविधानको मस्यौदा तयार गरेर जनमत लिने कार्य सु-सम्पन्न भयो।
हसना फूल
हसना फूल अथवा रातकी रानी अत्यन्तै वासनादार फूल फुल्ने वनस्पति हो ।
मेक्सिको र क्यारेबियन क्षेत्रबाट विश्वको धेरै भागमा फैलन र फस्टाउन सफल हसना नेपालमा कहिले र कसरी आइपुग्यो, यकिन भइसकेको छैन। यो फूल राणा दरबारका बगैंचामा सय वर्ष भन्दा पहिले नै फुलिसकेको थियो। त्यसबेला अरबी नाम हसना नै प्रिय भयो। तसर्थ हसना हाम्री रातकी रानी हुन्। त्यसलाई वनस्पति विज्ञानले 'सेस्ट्रम नोक्टरनम' भन्ने संज्ञा दिइएको छ। रातमा फुल्ने भएकोले 'नोक्टरनम' शब्द चयन भएको हो। यो वनस्पति आलु, गोलभेंडा र भान्टाको परिवार 'सोलानेसी' भित्र पर्छ।
सन्दर्भ सामग्रीहरू
-रातकी रानीहरु
लातेहार जिल्ला
लातेहार जिल्ला भारतीय राज्य झारखंडको एउटा जिल्ला हो।
क्रिसिस (उपन्यास)
क्रिसिस अमेरिकन उपन्यासकार रबिन कुकद्वारा लिखित उपन्यास हो ।
पूर्वी टिमोरको संविधान सभा
पूर्वी टिमोरमा अगस्ट ३०, २००१मा संविधानसभाको निर्वाचन सम्पन्न भयो। पपुया न्युगिनीका प्रधानमन्त्री सर माइकल सामोरको नेतृत्वमा शान्तिपूर्ण रूपमा संविधानसभाको निर्वाचन गरी नयाँ संविधानको निर्माण गरियो। संविधानसभाको निर्वाचन हुनुपूर्व अन्तरिम संविधानको निर्माण गरियो। संविधानसभामा जम्माजम्मी ८८ जना राज्यको निर्वाचन क्षेत्र र जिल्ला निर्वाचन क्षेत्रबाट समानुपातिक निर्वाचन प्रणालीका आधारमा प्रतिनिधिको चयन भएको थियो। जाति तथा जनजातिमा अस्ट्रोनेसिया, पपुवान र चाइनीज अल्पसंख्यक, रोमन क्याथोलिक, मुस्लिम, प्रोटेस्टेन्ट, हिन्दू, बुद्धिस्टसमेतको समानुपातिक तवरबाट उक्त संविधानसभामा प्रतिनिधित्व भएको देखिन्छ। ९० प्रतिशत रोमन क्याथोलिकको जनसङ्ख्याको अनुपातमा संविधानसभामा प्रतिनिधित्व भएको देखिन्छ।
स्वप्न बगैंचा
स्वप्न बगैंचा काठमाडौँको पर्यटकीय स्थल ठमेलको प्रवेश मार्गमा अवस्थित एक ऐतिहासिक तथा पर्यटकीय महत्त्वको स्थान हो। वास्तुकलाको अनुपम नमूना प्रस्तुत भएको यो बगैंचा प्राकृतिक सङ्ग्राहलयका रूपमा पनि परिचित छ। यस बगैंचालाई कतिपयले 'सपनाको स्वर्ग' भन्ने गरेका छन् भने कसैले मिनी यूरोप पनि । तत्कालिन नेपाली सेनाका फिल्ड मार्शल केशर शमशेर जबराले युरोप भ्रमणका बेला बेलायतका राजा 'किङ् एडवार्ड सातौँ'को बगैंचा अवलोकन गरेका थिए। त्यसैबाट प्रभावित भएर उनले सन् १९२०मा यो बगैंचाको निर्माण गरेका हुन् ।
केशर शमशेरको मृत्युपछि २०२१ सालमा नेपाल सरकारलाई हस्तान्तरण गरिएको यस बगैंचाले दशकौंसम्म उपेक्षित बन्नु परेको थियो। झण्डैं ७ वर्ष लगाएर पुननिर्माण गरी २०६४ सालदेखि यो बगैंचा सञ्चालनमा ल्याइएको हो। ऐतिहासिक र शास्त्रीय शैलीमा निर्माण गरिएको यो बगैंचाको नमूना वरिष्ठ वास्तुविद् किशोर नरसिंह राणाले गरेका हुन्।
६ ऋतुका नामबाट निर्माण गरिएका सदन (आराम गृह), पोखरी, यूरोपियन शैलीको बरण्डा र विभिन्न प्रकारका चरा वस्ने घरहरूले यो बगैंचालाई थप आकर्षक बनाएको छ। युवाजोडीका लागि मात्र होइन परिवारसहित घुम्न र रमाइलो गर्न पनि सकिने यो बगैंचा प्रवेशका लागि नेपालीलाई ८०, विदेशीलाई १ सय ६० र बृद्धबृद्धा तथा बालबालिकालाई ४० रूपैयाँ शुल्क लाग्छ। शान्त र सफा यो बगैंचा प्राकृतिक सुन्दरतासँगै ऐतिहासिक वास्तुकलाको ज्ञान र मनोरञ्जन लिन पनि उपयुक्त छ। स्वप्न बगैंचाभित्र निजी तथा सामूहिक समारोहका साथै सांस्कृतिक र अन्य कार्यक्रमसमेत गर्न सकिन्छ। यो बगैंचामा घुम्न र मनोरञ्जन लिन आउनेहरूको सुविधालाई ध्यानमा राखेर बगैंचा हाताभित्रै 'केशर क्याफे' सञ्चालन गरिएको छ।
इतिहास
केशर शमशेरले बेलायतबाट फर्केपछि आफ्ना पिता चन्द्रशमशेरलाई यस्तै किसिमको बगैँचा बनाउन अनुरोध गरे तर जनताले यस कार्यलाई राम्रो नमान्लान कि भन्ने डरले चन्द्रशम्शेरले अनुमति दिएनन्। अनि पैसाको अभावले विशाल बगैँचा बनाउने केशर शम्शेरको सपना अधुरो रह्यो। एकपटक तिहारमा उनले आफ्नो बुबासँग जुवा खेलेर एक लाख रूपियाँ जिते। उनले त्यही एक लाख रूपैंया खर्चेर स्वप्न बगैँचा बनाए। अहिलेको बगैँचा त्यसैको पुरातन विरासत हो। यो बगैंचा भूदृष्य, वास्तुकला र वनस्पति सजवटको संगम हो जसलाई 'फ्युजन अफ थ्री इलिमेन्टस्'(Landscape, Architecture and Garden) पनि भनिन्छ। सन् १९६४मा केशरशमशेरको मृत्युपछि नेपाल सरकारको स्वामित्वमा गएको यो बगैँचाको त्यसपछि लामो समयसम्म रेखदेखको अभावमा अस्तित्व लोप हुने अवस्थामा पुग्यो र यसलाई ब्युँताउन नेपाल भ्रमण वर्ष १९९८ले मद्धत गर्यो। त्यसैको परिणामस्वरूप सन् २००२मा अष्ट्रियन सरकार र नेपाल सरकारबीच यसको पुनर्निर्माणको संझौता भएपछि लगातार सात वर्ष लगाएर उसैले यसलाई पुनः सोही संरचनामा लग्ने निधो गर्यो र सन् २००७मा उसैको सहयोगमा १० लाख डलरमा यसको जिर्णोद्दार र पुनर्निर्माण सम्पन्न भएपछि यसले जीवन्तता पाएको छ।
वर्तमान अवस्था
सन् १९२० ताका बनाइएको यो ऐतिहासिक बगैँचा हो। १२ रोपनी क्षेत्रफलमा फैलिएको यो बगैंचालाई छवटै श्रृतुको बगैँचा पनि भनिन्छ। जहाँ नेपालको छवटै क्रृतुको झझल्को दिने पेभिलियन बनाइएको थियो तर हाल यसमा वसन्त, गृष्म र वषर्ा गरी तीनवटा क्रृतुका पेभिलियन -सदन) मात्र छन्। यिनै सदनका अघिन्तिर खुला आकाश मुनि आक्कलझुक्कल हुने नाचगान र सांस्कृतिक कार्यक्रमले यसको रौनकता थप्ने गरेको छ। प्राकृतिक सुन्दरता त छ नै यस अलावा कला र ल्याण्डस्केप, कमल पोखरी, क्यास्केट वाटरफल र अर्धचन्द्राकार आकारको क्रिसियन पोखरी, नेपालको तराई, पहाड र हिमालमा पाईने विभिन्न विरुवाहरू वा फूलहरू साथै विदेशवाट ल्याईएका विरुवा र फूलहरू यसका प्रमुख आकर्षक हुन्। शहरी हल्लाखल्लाबाट एकैछिन भए पनि राहत मिल्ने भएकोले पनि प्रकृतिको नजिकपुग्न चाहने र एकान्तपि्रय व्यक्तिहरूका लागि मात्र होइन, भवन निर्माण कला, बरण्डा र पर्गोलाका पारखीहरू यहाँ आउने गरेका छन्। यसबाहेक यहाँ सेता र राता असारे फूल, म्याङनोलिया, गुलाफ, अस्ट्रेलिया, बेलायत र भारतबाट ल्याइएका विभिन्न खाले फूलहरू, अग्ला अग्ला नरिवलका रुख, निगालो र खेतको गरा जस्तै गरी बनाइएको चउरको डिजाइन पनि छ।
गण्डकी गाउँपालिका
गण्डकी गाउँपालिका गोरखा जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गोरखा जिल्लामा साविकका फुजेल, दर्भुङ, भुम्लीचोक, घ्याल्चोक, ताङ्लीचोक र मकैसिंग गाउँ विकास समितिहरूलाई समेटेर गण्डकी गाउँपालिका घोषणा गरिएको हो ।
भौगोलिक अवस्थिति
गण्डकी गाउँपालिकाको क्षेत्रफल १२३.८६ वर्गकिलोमिटर रहेको छ । यो गाउँपालिका ८ वडाहरूमा विभाजन गरिएको छ । यस गाउँपालिकको कूल जनसङ्ख्या २३,२५३ रहेको छ । यसको सीमाना पूर्वमा धादिङ जिल्ला, पश्चिममा चितवन जिल्ला, उत्तरमा सहिद लखन गाउँपालिका र दक्षिणमा धादिङ जिल्ला सम्म रहेको छ ।
कौवा बनकटैया
कौवा बनकटैया नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
मधुमालती फूल
मधुमालती फूल (Combretum indicum) अत्यन्तै रातो छिरबिरे फूल फुल्ने वनस्पति हो ।
क्रिटिकल (उपन्यास)
क्रिटिकल अमेरिकन उपन्यासकार रबिन कुकद्वारा लिखित उपन्यास हो ।
सराइकेला खरसावाँ जिल्ला
सराइकेला खरसावाँ जिल्ला भारतीय राज्य झारखंडको एउटा जिल्ला हो।
गुलाफ
औषधोपचार
बिहान/बेलुका हाल्नाले ठीक हुन्छ ।